stanford-oval/wikipedia huggingface dataset:
איימן א-ספדי
קורות חיים > שר החוץ של ירדן > יחסו לסכסוך הישראלי-פלסטיני

א-ספדי ידוע כתומך בפתרון שתי המדינות לסכסוך הישראלי-פלסטיני וכמתנגד חריף לסיפוח בקעת הירדן ושטחים ביהודה ושומרון על ידי ישראל.
בינואר 2020 לאחר פרסום תוכנית השלום של הנשיא, דונלד טראמפ ודחייתה על ידי חברות הליגה הערבית, אמר שר החוץ ספדי כי: "אנחנו מזהירים מההשלכות של כל צעד ישראלי חד צדדי שיביא לקביעת עובדות בשטח. הקמת התנחלויות והרחבתם וסיפוח אדמות פלסטיניות, מהווים הפרה של החוק הבינלאומי. הקהילה הבינלאומית צריכה לשלב ידיים כדי לפתוח במשא ומתן ישיר וחדש שיגיע לפתרון שתי המדינות".
בפברואר 2020 פרש את חזונו לפתרון הסכסוך הישראלי-פלסטיני בעת מסיבת עיתונאים שערך עם שר החוץ הרוסי, סרגיי לברוב במוסקבה. לדבריו: "הקמת מדינה פלסטינית שבירתה מזרח ירושלים, שתחייה בביטחון ושלום לצד ישראל - היא הדרך היחידה לפתור את הסכסוך".
ביוני 2020 על רקע הצהרות הסיפוח מצידה של ממשלת ישראל וראש הממשלה, בנימין נתניהו, ערך ספדי ביקור ברמאללה ונפגש עם יושב ראש הרשות הפלסטינית, אבו מאזן. בפגישה אמר ליושב הרשות כי: "הסיפוח הישראלי של אדמה פלסטינית כבושה יהרוג את השלום ומדובר בסופו של פתרון שתי המדינות. הדבר ימנע מכל עמי האזור לחיות בביטחון, שלום ויציבות". הוא פרס בפניו את אפשרויות הפעולה הירדניות במקרה של סיפוח. על פי דבריו: "ירדן תחזיר את השגריר שלה בישראל אם יבוצע הסיפוח, ובנוסף תמזער בדרכים אחרות את היחסים הדיפלומטיים בין שתי המדינות, כולל בחינה מחודשת של היחסים ושל הסכם השלום שנחתם ב-1994". בנוסף דווח כי ירדן תשקול להטיל ולקדם סנקציות בינלאומיות נגד ישראל, במידה ותוכנית הסיפוח אכן תצא לדרך.
תמיכתו בפתרון שתי המדינות באה גם לידי ביטוי בהצהרה שנתן בעקבות הסכם נרמול היחסים בין ישראל לאיחוד האמירויות באוגוסט 2020, באומרו כי: ההשפעה של ההסכם בין ישראל לאיחוד האמירויות "תלויה במה שתעשה ישראל בעתיד". לדבריו, "אם ישראל תראה בהסכם זה כתמריץ לחזור לגבולות 1967 האזור יתקדם לעבר השלום".
הערות שוליים

1 2 3  Snara site team, Biography Of Foreign Minister Ayman Safadi, Al-Sinara newspaper website, ‏14 ביוני 2018 (בערבית)
↑  "Cabinet reshuffle sees 5 new ministers in, 7 out". The Jordan Times. 15 בינואר 2017. נבדק ב-27 ביולי 2017. {{cite web}}:  (עזרה)
↑  الدروز ومعارضتهم لقانون القومية اليهودية | الحرة, www.alhurra.com (בערבית)
1 2  Al Jazeera, Ayman Safadi ... successor to "quality" in the Jordanian Foreign Ministry, www.aljazeera.net, ‏18 בינואר 2018 (בערבית)
↑  Ayman Al Safadi - Minister of Foreign Affairs and Expatriates, Ministry of Foreign Affairs and Expatriates of Jordan, World Economic Forum (באנגלית)
↑  בלומברג, Ayman Safadi - Former Deputy Prime Minister, Hashemite Kingdom of Jordan, www.bloomberg.com
↑  Ali Saadeh, Ayman Al-Safadi ... a famous bachelor and a journalist in a political gown!, assabeel.net, ‏23 בפברואר 2020 (בערבית)
↑  Aliqtisadi, Ayman Al-Safadi, web.archive.org, ‏16 בפברואר 2020
↑  "'Al Mamlaka' TV channel to start broadcasting July 16". The Jordan Times. 30 ביוני 2018. נבדק ב-2 ביולי 2018. {{cite web}}:  (עזרה)
↑  "Safadi Ayman - Expatriates and Affairs Foreign of Minister" (PDF). נבדק ב-18 באוגוסט 2020. {{cite web}}:  (עזרה)
↑  Royal Decree approves new Cabinet headed by Khasawneh | Jordan Times, web.archive.org, ‏2020-10-15
↑  "שחרור האזרחים הירדנים לא ישפיע על הישראלי שעצור בירדן", באתר ‏מאקו‏, 5 בנובמבר 2019
↑  כל רגע - ירדן: ישראל תחזיר את שני העצורים הירדנים, באתר kore.co.il
↑  יאסר עוקבי, ‏שר החוץ הירדני: "נהריים שייכת גם לישראלים", באתר מעריב אונליין, 26 במרץ 2018
↑  שר החוץ הירדני: ישראל לא פנתה אלינו לנהל מו"מ על השטחים המוחכרים, באתר ערוץ 7
↑  הודיה כריש חזוני, הירדנים אינם נסוגים: בקרוב יפקע תוקפה של החכרת נהריים, באתר מקור ראשון
↑  אלעד זיני, לאחר החזרת נהריים: מלך ירדן ביקר עם בנו במובלעת, באתר חדשות 13, 11 בנובמבר 2019
↑  שר החוץ הירדני איימן ספדי אמר כי הקמת מדינה פלסטינית שבירתה..., באתר חמ"ל
↑  "סיפוח ישראלי יהרוג את השלום": שר החוץ הירדני נפגש עם אבו מאזן, באתר מעריב אונליין, 18 ביוני 2020
↑  דניאל סיריוטי, "אם ישראל תחיל ריבונות – ירדן תתקשה להמשיך לקיים את הסכם השלום בין המדינות", באתר ישראל היום
↑   ג'קי חורי, שר החוץ של ירדן נועד עם עבאס ברמאללה: "אם ישראל תבחר בסיפוח היא תישא בהשלכות", באתר הארץ, 18 ביוני 2020
↑  ירדן: "ההסכם עם איחוד האמירויות תלוי במה שתעשה ישראל בעתיד", באתר ynet, 13 באוגוסט 2020
בל-באני

בל-באני (משמעות השם: האל הוא יוצרי) היה מלך אשור בין השנים 1691-1701 לפנה"ס. הוא היה המלך הראשון בשושלת שהקים, שנקראה לאחר מכן "השושלת האדסית", על שם אביו המלך אדאסי. שלטונו מסמן את פתיחתו של שלב היסטורי חדש באשור, וזאת לאחר תקופה של מהומות שבהם עלו לשלטון שבעה מלכים לא חוקיים, שכל אחד מהם כונה ברשימות המלכים האשוריות "בנו של אף אחד" כי שם האב לא היה ידוע והוא לא היה משושלת המלוכה. הוא היה המלך ה-48 שהופיע ברשימות המלכים האשוריות ומלך 10 שנים. לאחר מותו מלך אחריו בנו המלך ליבאיה.
ביוגרפיה

בל-באני היה בנו של אדסי, האחרון משבעת המלכים הבלתי חוקיים שהתחרו במשך 6 שנים על המלוכה. הוא היה נערץ על ידי מלכים מתקופת האימפריה נאו-אשורית כמו אסרחדון (681 עד 669 לפנה"ס) וגם על ידי בניו אשורבניפל ושמש-שום-אוכין שמלך בבבל, על כך שהחזיר את הסדר והיציבות לאחר תקופה של מהומות, והקים שושלת שהתקיימה זמן רב. הוא קיבל מעמד של אב קדמון מיתי לשושלת שלהם. אסרחדון תיאר את עצמו כ"צאצא קיים של בל-באני, הבן של אדסי, נצר יקר של בלתיל". "בלתיל", שמשמעותו היא "עיר החוכמה", היה שמו של אחד המתחמים העתיקים לאל אשור בחלק הפנימי ביותר בעיר אשור.
| 0 | 1 | 2 |
| --- | --- | --- |
| הקודם: אדאסי | המלך ממלכי אשור | הבא: ליבאיה |
Dune II

| --- | --- |

 כללי
 תאריך הוצאה:  1992 ו-1993
 סוגה:  אסטרטגיה בזמן אמת
 פיתוח:  Westwood Studios
 הוצאה לאור:  Virgin Interactive 
 ארץ מקור:  ארצות הברית 
 שפות:  אנגלית 
 הפצה:  וירג'ין
 סדרה:  חולית (סדרת משחקים)
 דרישות תוכנה
 מצבי משחק:  יחיד
 פלטפורמות:  מחשב אישי
 המשחק הקודם:  Dune
 המשחק הבא:  Dune 2000
 
 אתר רשמי
 
צילום מסך של Dune 2
חולית 2 (באנגלית: Dune II; ידוע גם בשמות: Dune II: The Battle for Arrakis ו-Dune II: The Building of a Dynasty) הוא משחק מחשב מסוג אסטרטגיה בזמן אמת, המבוסס על יקום חולית של פרנק הרברט והיה חלק מסדרת המשחקים של חולית. המשחק זכה להצלחה ולפרסום רב והפך לאבן יסוד בז'אנר משחקי המחשב של אסטרטגיה בזמן אמת בו השחקן מפקד על צבאות הנלחמים בזמן אמיתי ורציף, בניגוד לאסטרטגיה מבוססת תורות (כגון סדרת המשחקים Civilization). לאחר ההצלחה, Westwood יצאה עם סדרת Command and Conquer, שהייתה דומה באופייה ל-Dune II וזכתה להצלחה עצומה.
חולית 2 הוא משחק אסטרטגיה בזמן-אמת בו נלחמים שלושה צבאות על כיבוש אראקיס, בונים בסיסים וצבאות ועוסקים בכרייה נמרצת של סם המרקוח. המשחק שיצא בסוף שנת 1992, היווה את אחד מאבות משחקי האסטרטגיה בזמן-אמת כפי שהם נראים בימינו, גם מבחינת הגרפיקה החדשנית והמתקדמת יחסית לתקופה שהוא הציג וגם מבחינת אופן השליטה וההתפתחות במשחק. אלמנטים אלו זיכו את המשחק לפופולריות רבה. במשחק זה יכול לבחור השחקן בין שלושה בתים: אטרייאידס האצילים (בצבע כחול), הארקונן האכזריים (בצבע אדום) והאורדוס החתרנים (בצבע ירוק). לכל צד יש נשק ייחודי שאין לצדדים האחרים (כגון "טנק אולטרא-סוני" לאטרייאידס, "יד המוות", רקטת קרקע-קרקע כבדה וארוכת טווח להארקונן וגז עצבים לאורדוס) וניתן לשחק בכל צד שהוא ולא רק בצד של הטובים. הצלחת המשחק ששילב בין מורכבות לבין חדשנות הביאה לצמיחת משחקים כגון Command and Conquer (אשר כונה על ידי המעריצים כ-Dune III) ו-Warcraft.
עלילת המשחק

המשחק מבוסס על יקום חולית של פרנק הרברט ומהווה המשך לספר חולית.
הגלקסיה נשלטת על ידי קיסרות בראשות הפאדישאח פרדריק הרביעי לבית קורינו, המתמרן עשרות בתי אצולה השולטים כל אחד על כוכב משלו. כדי לקשר בין הכוכבים השונים בכל רחבי הגלקסיה ולאפשר לקיסרות להתנהל, הקיסרות ובתי האצולה השונים תלויים בגלדת הנווטים, שלהם היכולת לקפל את החלל ולאפשר מסע מהיר של מרחקים אסטרונומיים בזמנים קצרים. יכולת זו של גלדת הנווטים תלויה במרקוח (שנקרא פשוט ה-Spice), תבלין מסתורי ומרחיב תודעה שנמצא רק בכוכב הלכת אראקיס, הידוע בשם "חולית" (Dune). כוכב הלכת אראקיס הוא כוכב מדברי צחיח וחולי בו שולטים עקלתוני החולות - תולעי ענק החיות בחוליות וקשורות באופן הדוק למרקוח. הבית ששולט באראקיס אחראי על כריית המרקוח, דבר שמעניק לו כוח, השפעה וכסף רב, עקב חיוניות המרקוח למסע בחלל. הבתים השונים נאבקים ביניהם מי ישלוט באראקיס.
בתחילת המשחק מציב הפאדישאח, ששרוי בחובות גדולים, אתגר לבתי האצולה: להשתלט על אראקיס ולכרות כמה שיותר מרקוח, כאשר המנצח יזכה בכוכב כולו ובעוצמה, היוקרה והשפע הכלכלי הרב הנלווים לכך. הוא קובע מספר חוקים לאתגר אך מתיר שימוש בכוח צבאי כדי להשתלט על אראקיס ולהביס את הבתים האחרים. לאתגר נענים שלושה בתים גדולים:
בית אטריידיס (במשחק מאופיין בצבע הכחול): בית אציל של שליטים נאורים וטובי מידות מכוכב הלכת שופע המשקעים קלדן. הם מהווים איום על הפאדישאח שכן הם מפתחים נשק סודי המבוסס על גלי קול ומאמנים יחידות עילית שיוכלו להביס את הסארדוקאר - לגיונות העילית של הפאדישאח.
בית הארקונן (במשחק מאופיין בצבע האדום): בית אצולה אכזרי של שליטים תאבי דם הנהנים מאלימות ולא בוחלים באף אמצעי להשיג את מטרתם. הם באו מכוכב הלכת הגעשי גידי פריים ומחזיקים בצבא חזק המבוסס על נשק כבד וכוח ברוטלי.
בית אוֹרדוֹס (במשחק מאופיין בצבע הירוק): בית אצולה של סוחרים תככנים וחתרנים. בית זה לא הופיע בסדרת הספרים מאת פרנק הרברט, ומקורו באנציקלופדיה של חולית.
כל אחד משלושת הבתים מקימים מאחז באראקיס, ובשלבים הראשונים מטרת השחקן היא פשוט ללמוד את המשחק ולכרות כמות דרושה של מרקוח, כאשר מדי פעם הוא מוטרד על ידי יחידות אויב. בשלבים מתקדמים יותר, מתעמת השחקן עם בתים אחרים ואלה נלחמים זה בזה על טריטוריות שונות. כאשר הבית צובר עוצמה ומשתלט על רוב הכוכב, שני הבתים הנותרים מתאחדים נגדו. בשלב האחרון, הקיסרות של בית קורינו, שלכאורה אמורה להישאר נייטרלית באתגר, מתערבת כאשר אחד הבתים קרוב להשתלט על אראקיס ולהשיג עוצמה שיכולה לאיים על שלטון הפאדישאח בקיסרות.
במשחק תשעה שלבים, ולכל בית סרטוני מעבר שונים ביניהם.
משחקיות

המשחק הוא משחק אסטרטגיה בזמן אמת בו הקרבות מתנהלים בזמן רציף ועל השחקן להגיב בזמן אמת למתרחש. במסגרת המשחק שולט השחקן באחד הבתים ובכל שלב עליו לבנות בסיס עם מבנים שונים, לכרות את המרקוח באמצעות יחידת ה"מקצרה" (Harvester), לבנות יחידות צבא שיאבטחו את הבסיס וישמידו את האויב, ובו בזמן לפקד עליהן בקרב (להורות להן לאן ללכת ואת מי או מה לתקוף). כריית המרקוח מעניקה לשחקן כסף שבאמצעותו הוא יכול לממן בניית מבנים ויחידות צבאיות.
בכל שלב יכול השחקן לבחור איזו טריטוריה לתקוף, דבר שמשפיע על המפה ועל זהות האויב שבו יילחם. בשלבים הראשונים מטרת השחקן היא פשוט לכרות כמות נדרשת של מרקוח. בשלבים המתקדמים יותר מטרתו היא להשמיד את האויב ולהרוס את בסיסו עד היסוד. בין השלבים ישנם סרטוני מעבר, השונים מבית לבית. גם סרטוני הסיום שונים מבית לבית. ככל שהשלב גבוה יותר לשחקן יש גישה לטכנולוגיות מתקדמות יותר ויכולת לבנות כלי נשק כבדים וקטלניים יותר. כדי לבנות יחידות אלו עליו לבנות את המבנים המתאימים, כגון מפעל רכב כבד ומרכז טכנולוגיה IX.
משחקיות > סביבת המשחק

במשחק יש מספר סוגי קרקע:
קרקע חולית - הקרקע המסוכנת ביותר, לא ניתן לבנות עליה מבנים ולעיתים יש בה עקלתוני ענק הבולעים יחידות המצויות על החול.
קרקע סלעית - קרקע יציבה ונקייה מעקלתונים, עליה ניתן לבנות מבנים.
קרקע הררית - רק יחידות חי"ר יכולים לנוע עליה.
קרקע חולית עם מרקוח - מוצגת בצבע כתום-אדום, בה כורה המקצרה כדי להשיג מרקוח.
"בלוטת מרקוח" - בליטה חולית גדולה שירי עליה מפוצץ אותה ויוצר שדה מרקוח. גם עליה עם יחידה יוצר פיצוץ שבו מושמדת היחידה ונוצר שדה מרקוח.
המשחק משתמש בקונספט ערפל המלחמה, כאשר רוב שטח אזור הלחימה מוסתר מהשחקן ("שחור") ועל השחקן לשלוח יחידות לסרוק את השטח. רק שטח שסרקו נעשה גלוי לשחקן, אך מרגע שנסרק הוא גלוי לנצח. באפשרות השחקן לבנות מבנה מכ"ם כדי להשיג מפה של אזור הלחימה. מפה זו מאפשרת מעקב מודיעיני אחרי תנועות האויב, התראה מוקדמת ושליטה טובה יותר ביחידות.
משחקיות > בניית בסיס

בכל שלב במשחק על השחקן להקים בסיס הכולל תחנות כוח (המספקות אנרגיה לשאר המבנים בבסיס), בית זיקוק המשמש בסיס ל"קוצר" וממיר את המרקוח לכסף, מכלי סילו לאחסון המרקוח ומפעלים המאפשרים לו לבנות יחידות צבאיות - קסרקטין (המאפשר לו לאמן חיילים ולבנות מפעלים מתקדמים יותר), מפעל רכב קל (המאפשר לו לבנות רכבי שטח ממוגנים לסיור ולחימה), מפעל רכב כבד (המאפשר לו לבנות טנקים ורכב קרבי משוריין זחלי) ומבנים נוספים הנותנים לו גישה לטכנולוגיות מתקדמות.
הבנייה נעשית באמצעות מבנה מיוחד שנקרא "חצר בנייה" (Construction Yard), באמצעותו בוחר השחקן איזה מבנה הוא רוצה לבנות. ברגע שמבנה זה מושמד השחקן אינו יכול לבנות מבנים חדשים, אלא אם יש לו מבנה נוסף מסוג זה. הבנייה אפשרית רק ברצף בנוי והדרך הזולה ביותר להבטיח רצף בנוי היא בניית יסודות בטון (הנראה במשחק כמרצפות חלקות) שחיוניות גם לתחזוקת המבנה. מבנה שלא נבנה כולו על יסודות בטון סובל משחיקה מתמדת בנקודות הפגיעה שלו, דבר שמקל על האויב להשמידו בהתקפה. את המבנה ניתן לתקן תמורת כסף. בנוסף, כדי שהמבנה יפעל על השחקן לדאוג שיהיו בבסיס מספיק תחנות כוח כדי לספק אנרגיה לכלל הבסיס. השחקן מוגבל גם בכמות הכסף שהוא יכול לצבור על ידי כמות המרקוח שהוא יכול לאחסן. כדי שיוכל לחסוך יותר כסף עליו לבנות מכלי סילו לאחסון המרקוח.
בשלבים מתקדמים יותר יכול השחקן לבנות ביצורים להגנה על הבסיס. ביצורים אלה כוללים חומת בטון פשוטה ושני סוגי צריחים נייחים: צריח נושא תותח וצריח נושא רקטות (Rocket Turret) שיעיל גם נגד יחידות אוויריות אך דורש יותר משאבים. הצריחים פעילים רק כאשר יש מספיק אנרגיה לכלל הבסיס.
המבנה המתקדם ביותר במשחק הוא הארמון, המאפשר לכל בית להשתמש בנשק הייחודי לו.
משחקיות > קרב

הקרב במשחק מתנהל בעיקר בין יחידות צבאיות. אלה הן יחידות ניידות בשליטת השחקן שזזות ויורות לפי פקודת השחקן, אם כי הן מגינות על עצמה באופן אוטומטי כאשר הן מותקפות. לכל יחידה יש נקודות פגיעה המאפיינות כמה נזק היא יכולה לספוג לפני שהיא מושמדת (יחידות מסוימות ניתן לתקן), דירוג שריון וקצב תנועה, וכן סוג ההתקפה שלה שמאופיין בנזק שהיא גורמת, טווח הירי ודיוקו. כמעט כל היחידות במשחק הן קרקעיות למעט מטוסי התובלה (Carry-All) והאורניתופטר (Ornithopter) (הנשלטים על ידי המחשב ולא על ידי השחקן) וטיל "יד המוות". רק צריחי רקטות (Rocket Turret) יכולים ליירט יחידות אוויריות. יחידות זחליות יכולות לדרוס יחידות חי"ר וכך להרוג אותן במהירות.
לשחקן יש אפשרות להשתלט על מבני אויב באמצעות יחידות חי"ר. עליו לפגוע במבנה האויב עד לרמה קריטית (מד נזק בצבע אדום) ואז להכניס יחידת חי"ר לתוכו. ההשתלטות על מבנה האויב מאפשרת לשחקן לייצר את היחידות הרלוונטיות שהאויב יכול לייצר במבנה זה.
לשחקן יש אפשרות לתקן מבנים תמורת כסף ולתקן כלי רכב במפעל תיקונים, מבנה שהשחקן יכול לבנות. עם זאת, השחקן לא יכול למכור מבנים תמורת כסף, מה שהתאפשר במשחקים מתקדמים יותר דוגמת Command & Conquer.
רוב היחידות במשחק משותפות לכל הבתים, אך ישנן יחידות שלא נמצאות בבתים מסוימים ויש יחידות מיוחדות שנמצאות רק בבית אחד.
משחקיות > רשימת יחידות ואמצעי לחימה > יחידות משותפות

יחידות שכל הבתים יכולים לייצר:
מקצרה (Harvester) - רכב זחלי כבד הכורה את המרקוח. למקצרה אין יכולת התקפית אך היא יכולה לדרוס יחידות חי"ר המאיימות עליה.
חיל רגלים (Infantry) - יחידות חיל רגלים. אלה הן היחידות החלשות ביותר במשחק. באות ביחידים או בשלשות.
ג'יפ תלת-אופן (Trike) - רכב שטח קל ומהיר המשמש בעיקר לסיור וחמוש במקלע. האורדוס מייצרים במקומו רכב שטח קל יותר.
ג'יפ ארבע-על-ארבע (Quad) - רכב שטח מהיר החמוש במקלע, בעל מיגון וכוח אש עדיפים על התלת-אופן. כמו שאר רכבי השטח, איננו מסוגל לחדור ולהרוס חומות בטון.
טנק (Combat Tank) - הטנק הבסיסי במשחק, רכב זחלי בעל מיגון וכוח אש העדיפים על רכבי השטח ובעל יכולת לדרוס חי"ר ולהרוס חומות.
רכב בנייה נייד (MCV) - רכב גדול, כבד ויקר המאפשר הקמת חצר בנייה (Construction Yard) נוסף (כגיבוי לבסיס הבנייה המקורי או לצורכי הקמת בסיס נוסף על מסלע אחר, המנותק מהמסלע המקורי).
טנק מצור (Siege Tank) - טנק כבד וחזק יותר מהטנק הרגיל. בעל יכולת להרוס חומות ולדרוס חי"ר.
טנק טילים (Missile Tank) - טנק הנושא רקטות ומשמש כארטילריה, בעיקר נגד ביצורים. מיגונו קל יחסית לטנק הרגיל אך טווח הירי שלו גדול באופן ניכר. הרקטות שלו אינן מדויקות ולכן לא תמיד פוגעות במטרה. האורדוס לא יכולים לייצר טנק זה.
מטוס תובלה (Carry-All) - מטוס תובלה שפועל באופן אוטומטי ומסייע לתפעול והתחזוקה השוטפים של הבסיס והצבא. הוא אוסף מקצרות מלאות ומחזיר אותן לבית הזיקוק כדי שיפרקו את המרקוח, ובשלבים מתקדמים יותר אוסף יחידות פגועות ונושא אותן למפעל התיקונים (אם נבנה אחד).
משחקיות > רשימת יחידות ואמצעי לחימה > יחידות מיוחדות

יחידות שרק בתים מסוימים יכולים לייצר:
חיל רגלים כבד (Heavy Troopers) - יחידות חיל רגלים כבד בעלות שריון וכוח אש חזקים יותר מהחי"ר הרגיל. באות ביחידים או בשלשות. רק ההארקונן יכולים ליצרן.
סארדאוקאר (Sardaukar) - לוחמי העילית של בית קורינו, דומים לחיל הרגלים הכבד של ההארקונן אך בעלי שריון וכוח אש עדיפים.
ג'יפ מדברי (Desert Raider) - רכב שטח הדומה ל-Trike אך קל ומהיר יותר. רק האורדוס יכולים ליצרו.
אורניתופטר (Ornithopter) - מטוס קרב קל שפועל באופן אוטומטי ונשלט על ידי המחשב, ופגיע רק לצריחי רקטות. רק בית אטרייאידס יכול ליצרם.
טנק קולי (Sonic Tank) - טנק היורה גלי קול חזקים למרחק רב הגורמים נזק לכל העומד בדרכם. משמש כיחידת הארטילריה של בית אטרייאידס לצד טנק הטילים. היחידה המיוחדת של בית אטרייאידס.
טנק משמיד (Devastator) - טנק כבד במיוחד המצויד בצמד תותחים ומנוע גרעיני. כאשר הוא מושמד הוא יוצר פיצוץ גדול הפוגע בכל מה שנמצא בסביבתו. היחידה המיוחדת של בית הארקונן.
טנק מעריק (Deviator) - משגר רקטות שמשגר גז עצבים המאפשר להשתלט על יחידה של האויב לזמן מוגבל. נראה חיצונית כמו טנק טילים. היחידה המיוחדת של בית האורדוס.
משחקיות > רשימת יחידות ואמצעי לחימה > כלי נשק מיוחדים

כלי הנשק המיוחדים של כל בית מופעלים על ידי הארמון, אחת לכמה זמן. השליטה עליהם על ידי השחקן היא מוגבלת.
מחבל (Saboteur) - לוחם חשאי ובלתי-נראה, המתגנב לבסיס האויב והורס מבנה שלו. הנשק המיוחד של האורדוס.
דררים (Fremen) - נוודי המדבר של אראקיס, יחידות חי"ר קשוחות שמטרידות את האויב במספרים גדולים ונשלטות על ידי המחשב. הנשק המיוחד של בית אטרייאידס.
טיל "יד המוות" (Death Hand Missile) - הנשק ההרסני ביותר במשחק, טיל בליסטי שיכול לפגוע בכל נקודה במסך וגורם לפיצוץ סביבתי גדול, אידיאלי להשמדת בסיס האויב מרחוק. חסרונו העיקרי הוא חוסר דיוק של הטיל. הנשק המיוחד של בית הארקונן ובית קורינו.
קבלה וביקורת

עם יציאתו זכה המשחק לביקורות טובות ושבחים רבים. הביקורות ציינו לחיוב את הממשק החדשני והכיפי לצד גרפיקה וקול איכותיים מאוד לזמנם. הוא זכה בתואר "משחק האסטרטגיה של השנה" של 1993 על ידי המגזין Computer Gaming World.
גם ברטרוספקטיבה נחשב המשחק לאיכותי ופורץ דרך, ונכלל במספר רשימות ו"היכלי תהילה" של כלי תקשורת שונים וכתבי העת העוסקים במשחקי מחשב.
מקצרת Harvester כורה מרקוח (בצבע כתום)
טנק טילים
טנק קולי
טיל "יד המוות"
מפרץ מאנדליי

| --- | --- |

 סוג המלון:  יבשתי
 תמה:  המזרח הרחוק
 חדרים:  3,309
 קומות:  43 
 מעליות:  24 
 אטרקציות:  בריכת כרישים בית הבלוז מועדון לילה LIGHT
 מופעים:  Michael Jackson: One
 שטח הימורים:  12,500 מ"ר
 בעלות:  MGM
 שמות קודמים:  Hacienda
 בניית המלון
 תאריך פתיחה:  2 במרץ 1999
 תאריך שיפוץ:  2002 ,2007
 קואורדינטות:  36°05′30″N 115°10′29″W﻿ / ﻿36.091666666667°N 115.17472222222°W﻿ / 36.091666666667; -115.17472222222
 אתר רשמי
  (למפת לאס וגאס מוגדלת) מפרץ מאנדליי(למפת לאס וגאס רגילה) מפרץ מאנדליי
 
מפרץ מאנדליי (באנגלית: Mandalay Bay) הוא מלון בן 43 קומות וקזינו הממוקם בסטריפ שבלאס וגאס ומופעל על ידי רשת "MGM אתרי נופש בינלאומיים". באחד המגדלים פועל המלון (THEhotel), בעוד בחמש הקומות העליונות של המגדל השני פועל מלון של רשת ארבע העונות.
מפרץ מאנדליי מכיל 3,309 חדרים, 24 מעליות ואולם קזינו בשטח 12,500 מ"ר. סמוך למלון נמצא מרכז כנסים מפרץ מאנדלי בגודל 93,000 מ"ר ומרכז אירועים מפרץ מאנדליי המכיל 12,000 מקומות ישיבה. הטראם של מפרץ מאנדליי מקשרת בין האתר למלונות האחיות שלו, לוקסור ואקסקליבר, שכולם נבנו על ידי חברת סירקוס-סירקוס אנטרפרייז לפני שנמכרו לרשת MGM.
ב-1 באוקטובר 2017 ביצע אדם חמוש בנשק אוטומטי ששהה בחדר בקומה ה-32 של המלון טבח כאשר הוא יורה לעבר קהל של 22,000 בני אדם בפסטיבל מוזיקת קאנטרי בסטריפ של לאס וגאס, רצח  58 בני אדם (שתי נשים נפטרו מאוחר יותר כתוצאה מהאירוע, אחת נפטרה ב-2019 והשניה נפטרה ב-2020), ופצע יותר מ-515.
היסטוריה

חברת סירקוס-סירקוס רכשה את הסיינדה (Hacienda) תמורת 80 מיליון דולר בשנת 1995. הם סגרו אותו בדצמבר 1996 והוא נהרס בראש השנה האזרחית כחודש אחר כך. ב-31 בדצמבר 1996, הוצג פרויקט עם תמה של הוואי בשם פרויקט גן-עדן בעלות של 950 מיליון דולר שיבנה במקום. ב-1 בפברואר 1998, שם הפרויקט שונה למפרץ מאנדליי.
האתר נפתח ב-2 במרץ 1999, כאשר השחקנים דן אקרויד, ג'יימס בלושי וג'ון גודמן רכבו בראש מצעד של אופנועי הרלי-דייווידסון לתוך הכניסה לחגוג את הפתיחה הרשמית.
בשנת 1999 קבוצת סירקוס-סירקוס שינתה את שמה לקבוצת אתר הנופש מאנדליי.
מרכז הכנסים התווסף בינואר 2003. בפתיחה שלו, הוא דורג כחמישי בגודלו בארצות הברית. המרכז מציע גם את האולם המרכזי הגדול במדינת נבדה בגודל 9,300 מ"ר.
ב-23 במאי 2002, קבוצת מאנדליי הודיעה על מגדל שני בעל 1,122 חדרי מלון בעלות 200 מיליון דולר. הבנייה החלה בספטמבר 2002. שם המגדל, "המלון" במפרץ מאנדליי, נבחר בספטמבר 2003. המגדל נפתח ב-17 בדצמבר 2003.
בפברואר 2005, קבוצת מאנדלי נמכרה לרשת "MGM אתרי נופש בינלאומיים" שמחזיקה באתר עד היום. הרכישה אושרה סופית ב-25 באפריל 2005.
באוגוסט 2012, MGM הודיעה על תוכניות לחידוש ומיתוג מחדש של "המלון", בשם דלאנו לאס-וגאס ב-2013, בשיתוף עם חברת המלונות של מורגנס.
המלון

הצבע הזהוב של המלון נובע משימוש בעלי זהב על החלונות.
המלון > "המלון" - THEhotel

הבניין השני של האתר נופש, בעל 43 קומות ו-1,120 סוויטות, מתופעל כ"מלון" במפרץ מאנדלי. כל סוויטה בגודל של 70 מ"ר לפחות. הקומה העליונה היא מסעדה ובר בשם מיקס (Mix).
המלון > מלון ארבע העונות

חמש הקומות (39-35) של בניין המלון הראשי תפוסות על ידי מלון ארבע העונות לאס-וגאס בעל דירוג של חמישה יהלומים מ-American Automobile Association שלוש הקומות העליונות הם פנטהאוסים, עם לאונג' בקומה העליונה ביותר.
אטרקציות > הופעות

מאמה מיה! הייתה הפקה שרצה תקופה ארוכה במפרץ מאנדלי והסתיימה בינואר 2009. המופע הוחלף על ידי "מלך האריות" של חברת דיסני, שנפתח ב-15 במאי 2009. מלך האריות הסתיים ב-2011 ופינה מקום ל"מייקל ג'קסון: אחד", של קרקס השמש, שנפתח ב-2013.
אטרקציה פופולרית נוספת היא בית הבלוז, מיזם של מסעדה ומוזיקה חיה, עם מקום לכ-1800 צופים.
אטרקציות > חוף מאנדליי

חוף מאנדליי הוא אזור בגודל 44,515 מ"ר עם 3 בריכות מחוממות, בריכת גלים עם בריכה מחוברת לילדים קטנים ונהר עצל הכולל מפל קטן. בריכת הגלים מכילה מעל 6 מיליון ליטר של מים וגלים באינטרוואלים של 90 שניות בגובה הנע בין 120-60 ס"מ. אזור הבריכה זכה במשך 7 שנים ברציפות כבריכה הטובה ביותר בלאס וגאס על ידי קוראי מגזין המבקרים של לאס וגאס. בריכה אחת מכל הבריכות נשארת פתוחה גם במהלך חודשי חורף.
אטרקציות > בריכת הכרישים

כחלק משמירת התמה הטרופית של האתר, הוא מכיל אקווריום מים מלוחים, בריכת הכרישים, המכילה את המכל השלישי בגודלו בארצות הברית. בריכת הכרישים מכילה מספר רב של תצוגות אחרות, בין היתר שני אקווריומים שניתן ללכת דרכם דמוי מנהרה.
אטרקציות > מרכז אירועים מפרץ מאנדליי

מרכז האירועים של מפרץ מאנדלי, היכל בן 12,000 מקומות ישיבה, מארח אירועים גדולים כדוגמת קונצרטים, תחרויות אגרוף ואירועי UFC. המקום אירח גם את טקס פרסי גראמי הלטיני ואת תחרות מיס עולם.
אטרקציות > מרכז כנסים מפרץ מאנדליי

מתקן זה בגודל 93,000 מ"ר הוא אחד ממרכזי הכנסים הפרטיים הגדולים בעולם. הוא מכיל מספר אולמות תצוגה בגדלים המגיעים עד ל-9,300 מ"ר.
אטרקציות > קניות

מרכז קניות בשם מאנדליי פלייס ממוקם בין מפרץ מאנדליי ללוקסור.
בריכת השחייה במפרץ מאנדלי
ג'ת'רו טאל

| --- | --- |

ג'ת'רו טאל בהופעה בירושלים, 2007
 מקום הקמה:  לוטון 
 מוקד פעילות:  בלקפול, לוטון, אנגליה
 תקופת הפעילות:  1967–2012 2017–היום
 סוגה:  רוק מתקדם, פולק רוק, בלוז רוק, הארד רוק, הבי מטאל, רוק אמנותי, רוק אלקטרוני, רוק אקספרימנטלי
 כלי נגינה:  ARP Odyssey 
 חברת תקליטים:  איילנד רקורדס, איגל רקורדס, Fuel 2000, קריסליס רקורדס, רפרייז רקורדס, EMI 
 jethrotull.com
 פרופיל ב-IMDb
 חברים
 איאן אנדרסון דייוויד גודיאר ג'ון אוהרה סקוט האמונד ג'ק קלארק
 חברים לשעבר
 גלן קורניק מיק אברמס קלייב באנקר טוני איומי מרטין באר ג'ון אוונס ג'פרי המונד-המונד ברימור בארלו ג'ון גלאסקוק דייוויד פאלמר דייב פג  מארק קרייני  אדי ג'ובסון  פיטר-ג'ון ווטס  גארי קונוואיי  דואיין פרי  דייב מאטקס  אנדרו גידינס  מארטין אולקוק  ג'ונתן נוייס  פלוריאן אופהי  ג'ו פאריש   
 
ג'ת'רו טאל (Jethro Tull) היא להקת רוק שהוקמה בשנות ה-60 של המאה ה-20 בלוטון, אנגליה. המוזיקה הייחודית של הלהקה מאופיינת בקולות שונים, המנוגנים בליווי חלילו של הסולן איאן אנדרסון. שיריהם מאופיינים בשילוב של מוזיקה קלאסית עם מוזיקה קלטית עממית ורוק מתקדם. כמו כן, משלבת הלהקה ביצירותיה גם צדדים אחרים של מוזיקת הרוק, כגון רוק כבד ומטאל.